Manden er tiltalt for at have undladt at tilpasse hastigheden, da en forankørende bil ventede på at dreje til venstre på Frederikshavnsvej, mellem Sønderskov og motorvejsafkørslen ved Hjørring. I stedet kørte han uden om bilen og kørte frontalt ind i en modkørende bil. Ved sammenstødet blev passageren i den modkørende bil dræbt, og føreren af bilen fik en lang række kvæstelser.

Opsummering:
Retten i Hjørring skal tirsdag afgøre om en mandlig bilist er skyldig i uagtsomt manddrab, idet han i marts var indblandet i en voldsom trafikulykke, som kostede en 67-årig kvinde fra Sindal livet.